Nordkinas

Nordkinas () – kyšulys Norvegijos šiaurėje, Finmarke, užbaigia į Barenco jūrą išsikišantį Nordkino pusiasalį. Tai toliausiai į šiaurę nutolusi žemyninė Norvegijos ir visos Europos vieta. Geriau žinomas Nordkapo kyšulys yra nutolęs 5,7 km toliau į šiaurę negu Nordkinas, tačiau jis yra ne žemyne, o Mageriojos saloje.

Kyšulys pasiekiamas nelengvai – nuo Mehamno oro uosto reikia keliauti 1-2 dienas pėsčiomis atšiauriomis, negyvenamomis vietovėmis.

Kategorija:Norvegijos geografija
Kategorija:Europos kyšuliai